stanford-oval/wikipedia huggingface dataset:
העתקה ליניארית
סוגי העתקות ליניאריות

יהיו  V ו- W מרחבים וקטוריים מעל שדה כלשהו  F, ו- T העתקה ליניארית מ- V ל- W.
נאמר ש- T היא הומומורפיזם (של מרחבים וקטוריים) אם  T היא העתקה ליניארית.
נאמר ש- T היא מונומורפיזם אם  T חח"ע (חד חד ערכית).
נאמר ש- T היא אפימורפיזם אם  T על.
נאמר ש- T היא איזומורפיזם אם  T היא הפיכה.
מרחבים הם איזומורפיים אם קיימת ביניהם העתקה ליניארית הפיכה, ומתברר כי שני מרחבים וקטוריים איזומורפיים זה לזה אם ורק אם הם שווי-ממד. הממד מונוטוני תחת העתקות ליניאריות: אינו יורד תחת העתקה חח"ע, ואינו עולה תחת העתקה על. אם מתקיים שני מרחבים מממד סופי  V ו- W הם שווי ממד, אזי שלוש התכונות לעיל (חח"ע, על, הפיכות) שקולות זו לזו.
מכאן נובע שכל העתקה על בין מרחב ממד סופי לעצמו היא איזומורפיזם (באופן כללי אובייקט בקטגוריה שמקיים תכונה זאת נקרא הופפיאני(אנ'); כך שמרחב ממד סופי הוא הופפיאני).
באופן דומה נובע שכל העתקה חח"ע בין מרחב ממד סופי לעצמו היא איזומורפיזם (כך שמרחב ממד סופי הוא קו-הופפיאני).
מרחב ההעתקות הליניאריות

אוסף כל ההעתקות הליניאריות מ- \mathbb {R} ^{n} ל- \mathbb {R} ^{m} מהווה בעצמו מרחב וקטורי מממד  m\cdot n. על מנת שמשפט זה יהיה מוגדר כהלכה, עלינו להגדיר חיבור של העתקות ליניאריות וכפל בסקלר. את זאת נעשה בדרך הטריוויאלית. אם  T_{1},T_{2} הן העתקות ליניאריות מ- \mathbb {R} ^{n} ל- \mathbb {R} ^{m}, ו- \alpha  הוא אבר בשדה אז נגדיר חיבור בין העתקות וכפל של העתקה בסקלר כך:
(T_{1}+T_{2})(v)=T_{1}(v)+T_{2}(v)
(\alpha T_{1})(v)=\alpha \cdot T_{1}(v)
וקטור האפס הוא טרנספורמציית האפס.
המרחב הווקטורי של כל ההעתקות ממרחב וקטורי  V למרחב וקטורי  W מסומן  \operatorname {Hom} (V,W). אם  V=\mathbb {R} ^{n},\ W=\mathbb {R} ^{m} אז \operatorname {Hom} (\mathbb {R} ^{n},\mathbb {R} ^{m})\cong \mathbb {R} ^{m\times n}=M_{m\times n}(\mathbb {R} ) כלומר: מרחב הווקטורי של כל ההעתקות הליניאריות איזומורפי למרחב המטריצות עם  m שורות ו- n עמודות.
גרעין ותמונה של העתקה ליניארית

תהי טרנספורמציה ליניארית  T\colon V\to W.
הגרעין של  T, המסומן  \ker(T) (מהמילה Kernel – גרעין), הוא קבוצת הווקטורים ב- V המועתקים על ידי  T לווקטור האפס של  W. כלומר:



ker
⁡
(
T
)
=
{
v
∈
V
∣
T
(
v
)
=
0
}


{\textstyle \ker(T)=\{v\in V\mid T(v)=0\}}

.
משימוש בתכונות הטרנספורמציה הליניארית קל לראות כי הגרעין הוא מרחב וקטורי חלקי (תת-מרחב) ל- V – משמע, הוא סגור לחיבור וכפל בסקלר. הגרעין טריוויאלי (דהיינו, שווה לתת-מרחב האפס) בדיוק כאשר  T חח"ע.
התמונה של  T, המסומנת  \operatorname {Im} (T) (מהמילה Image – תמונה), היא קבוצת איברי  W שקיים להם מקור ב- V, כלומר:
 \ \operatorname {Im} (T)=\{w\in W\mid \exists v\in V:w=T(v)\}=\{T(v)\mid v\in V\}=T(V)
גם התמונה של טרנספורמציה ליניארית סגורה לחיבור וכפל בסקלר, ולכן מהווה תת-מרחב וקטורי של  W.
גרעין ותמונה של העתקה ליניארית > משפט הדרגה

משפט הדרגה: לכל מרחב  V מממד סופי ולכל טרנספורמציה ליניארית  T:V\rightarrow W מתקיים:
\dim(\operatorname {Im} (T))+\dim(\ker(T))=\dim(V).
נשים לב כי בנוסחה אין תלות כלל בממד של הטווח  W, אלא רק בממד של התחום  V, הגרעין והתמונה. נובעים מן המשפט האי-שוויונות הבאים:  \dim(\operatorname {Im} (T))\leq \dim(W) ולכן  \dim(\ker(T))\geq \dim(V)-\dim(W)
מטריצה מייצגת של העתקה ליניארית

יהיו  V ו- W מרחבים וקטורים מממד סופי מעל שדה כלשהו  F, ו- T\colon V\to W העתקה ליניארית מ- V ל- W. נקבע  B=\{v_{1},...,v_{n}\} בסיס של  V ו- C=\{w_{1},...,w_{m}\} בסיס של  W. לכל וקטור ב- V ניתן להתאים את וקטור הקואורדינטות שלו לפי הבסיס  B, ‏ V\ni v\mapsto [v]_{B}\in \mathbb {R} ^{n} ובאופן דומה  W\ni w\mapsto [w]_{C}\in \mathbb {R} ^{m}.
נגדיר את המטריצה המייצגת של  T ביחס לבסיסים  B ו- C, שתסומן  {[T]_{C}^{B}}\in F^{m\times n} כמטריצה שמקיימת את הקשר הבא:
 \forall v\in V:\ \ [T(v)]_{C}=[T]_{C}^{B}[v]_{B}
ניתן לחשב אותה במפורש על ידי הנוסחה  \left({[T]_{C}^{B}}\right)_{ij}:=([T(v_{j})]_{C})_{i} אך בפועל ישנן דרכים פשוטות יותר לחשב אותה.
מטריצה מייצגת של העתקה ליניארית > תכונות

נסמן ב- B' בסיס נוסף של  V וב- C' בסיס נוסף של  W. נסמן ב- M_{B'}^{B}את מטריצת המעבר מבסיס  B לבסיס  B' וב- M_{C'}^{C} את מטריצת המעבר מבסיס  C לבסיס  C'. אזי  [T]_{C'}^{B'}=M_{C'}^{C}[T]_{C}^{B}M_{B}^{B'} כאשר  M_{B}^{B'}=\left(M_{B'}^{B}\right)^{-1}.
יהי  U מרחב וקטורי נוסף מעל  F עם בסיס  D ותהי  S:W\rightarrow U העתקה ליניארית נוספת. אזי  [S\circ T]_{D}^{B}=[S]_{D}^{C}[T]_{C}^{B}
ההעתקה הדואלית

יהיו  V ו- W מרחבים וקטורים מעל שדה כלשהו  F, ו- T העתקה ליניארית מ- V ל- W.
נתבונן במרחבים הדואליים  V^{*} ו- W^{*} ונגדיר את ההעתקה הדואלית  T^{*}:W^{*}\to V^{*} על ידי:
(T^{*}(\varphi ))(v):=\varphi (T(v))
כאשר  \varphi \in W^{*} ו- v\in V. עבור תת-מרחב  V_{0}\leq V נסמן:  V_{0}^{\circ }=\{\varphi \in V^{*}|\varphi (V_{0})=0\}.
ההעתקה הדואלית > תכונות

T^{*} היא העתקה ליניארית ומוגדרת היטב.
{\text{Ker}}(T^{*})=({\text{Im}}\ T)^{\circ }.
\operatorname {Im} (T^{*})=({\text{Ker}}\ T)^{\circ }.
T חח"ע אם ורק אם  T^{*} על.
T^{*} חח"ע אם ורק אם  T על.
יהי  B בסיס ל- V ו- C בסיס ל- W. נסמן ב- B^{*} וב- C^{*} בסיסים דואליים ל- B ו- C בהתאמה. אזי:  {[T^{*}]_{B^{*}}^{C^{*}}}=({[T^{*}]_{C}^{B}})^{t}.
נסמן ב- C_{V} וב- C_{W} את האיזומורפיזמים הקנוניים של  V ו- W בהתאמה. נגדיר:  T^{**}:=(T^{*})^{*}. אז מתקיים:  T^{**}\circ C_{V}=C_{W}\circ T.
העתקה מולטי-ליניארית

העתקה מולטי-ליניארית היא הכללה של העתקה ליניארית. מדובר בהעתקה שפועלת על מרחב וקטורי ולה מספר ארגומנטים והיא ליניארית בכל אחד מהם. באופן יותר פורמלי, יהי V מרחב וקטורי מעל שדה  \mathbb {K} , אזי העתקה  T:V^{\times n}\to \mathbb {K}  היא העתקה מולטי-ליניארית אם לכל  1\leq i\leq n ווקטורים  v_{1},...,v_{i-1},...,v_{i+1},...v_{n}\in V מתקיים שההעתקה
היא העתקה ליניארית. כלומר:  T|_{V_{i}}(\alpha w_{1}+\beta w_{2})=\alpha T|_{V_{i}}(w_{1})+\beta T|_{V_{i}}(w_{2}) לכל  \alpha ,\beta \in \mathbb {K} ,\ w_{1},w_{2}\in V.
הכללה של העתקה מולטי-ליניארית שפועלת בנוסף על המרחב הדואלי (בעותק אחד שלו או יותר) מובילה למושג הטנזור.
מופע החיות

| --- | --- |

 סוגה:  ילדים
 יוצרים:  ג'ים הנסון 
 מנחים:  סטיב וייטמיר 
 שחקנים:  סטיב וייטמיר דייב גולז קרן פרל לואיז גולד ביל ברטה מאק וילסון אריק ג'ייקובסון
 מדבבים בעברית:  גיורא קנת שמחה ברבירו רותי הולצמן איציק סיידוף אורית אמיר איילת לווין
 ארץ מקור:  ארצות הברית 
 מספר עונות:  3 
 מספר פרקים:  65 
 הפקה
 חברת הפקה:  חברת ג'ים הנסון 
 מוזיקה:  אד ולץ' 
 אורך פרק:  25 דקות
 שידור
 רשת שידור:  Fox Kids (עונות 1-2) Animal Planet (עונה 3)
 רשת שידור בישראל:  הטלוויזיה החינוכית הישראלית (עונות 1-2) ספארי KIDS (עונה 3)
 תקופת שידור מקורית:  3 באוקטובר 1994 – 28 ביוני 1998
 תקופת שידור בישראל:  1996 – 1997
 קישורים חיצוניים
 דף התוכנית ב-IMDb
 
מופע החיות (באנגלית: Jim Henson's Animal Show with Stinky & Jake) היא תוכנית טבע אמריקאית לילדים בהנחיית בובות של בעלי חיים. ששודרה בישראל בטלוויזיה החינוכית. ב-2012. התוכנית חזרה בדיבוב חדש לערוץ חדש בשם ספארי KIDS ב-הוט, והתוכנית שנתה את שמה ל"המופע של מוח וסרח". סדרה זאת היא מבית היוצר של ג'ים הנסון, יוצר החבובות. הסדרה שודרה במקור בין השנים 1994 – 1997. לתוכנית שלוש עונות, בעונה הראשונה והשלישית 26 פרקים ובעונה השנייה 13 פרקים.
את התוכנית הנחו דוביק/מוח דוב קוטב (בדיבוב עברי: גיורא קנת/אסף קורמן, אנגלית: סטיב וייטמיר) ובישי/סרח הבואש (בדיבוב עברי: אוהד שחר/שמחה ברבירו/גילן שחף, אנגלית: דייב גולז) ובכל פרק הם אירחו שני בעלי חיים שקשורים לנושא מסוים. שני האורחים סיפרו על סביבתם הטבעית והחיה השנייה גם שרה בנוגע לסביבתה ותכונותיה. בין הנושאים בתוכנית: בעלי חיים ליליים, בעלי חיים בעלי שריון, בעלי חיים החיים בהרים, שרשרת המזון ועוד.
פינות התוכנית

בתוכנית פינות שונות-
פינת "פלאי פלאים" - בה סיפרו הבובות על עובדה חדשה לצופים.
פינת "שעת החידה" - בה זיזי הדבורה (בדיבוב עברי: איילת לוין, אנגלית: קרן פרל/לואיס גולד) חדה חידות לצופים. בעונה השלישית רונה החולדה שואלת חיה חידה ואם היא לא עונה נכון או לא יודעת את התשובה היא מושלכת לדלת הסתרים.
"פינת כאן אני חי" - בה מסיירות שתי דמויות המשנה נצי/אמנון הנץ (בדיבוב עברי: איציק סיידוף/גיא רושיניאק, אנגלית: ביל ברטה) וטפי הטפיר (בדיבוב עברי: רותי הולצמן, אנגלית: קרן פרל) במקומות שונים בעולם.
תחרות "בעל החיים המצטיין" - בה קטגוריה מסוימת שעליה מתחרים בעלי חיים.
פינתה/ו של איבי המקקית/ניב המקק (בדיבוב עברי: אסתי ברעד פורים/יובל סגל, אנגלית: מאק וילסון/אריק ג'ייקובסון) - בה היא/הוא אמור/ה להכין אוכל אבל זו למעשה פינת בידור.
פינת שיחת תינוקות- בה מוצג קטע המתאר שיחה בין גורי חיות לאמם.
פינת בעל החיים הכי טוב- בכל פרק מכתירים נצי/אמנון הנץ וטפי את בעל החיים בתחום מסוים (כגון: הקפצן הכי טוב, האצן הכי טוב וכו') מבין ארבעת בעלי החיים המוצגים בתחרות.
פינת הסיפור- בכל פינה היה דוביק/מוח מספר סיפור על בעל חיים לקראת סוף התכנית.
בעונה השנייה החליפה דובית/תמי הדובה (בדיבוב עברי: אורית אמיר/עדי ארד, אנגלית: לואיז גולד) את טפי הטפיר.
בעונה השלישית החליפה רונה החולדה (בדיבוב עברי: טליה ברקאי, אנגלית: לואיז גולד) את זיזי הדבורה.
פרקים > עונה 1

הברדלס והצבי
הדולפין ועטלף הפירות
הקואלה והיען
התנין והארמדיל
השנבוב והזיקית
הפיל והזאב הטלוא
האריה והזברה
העכסן והבואש
הגנו וצב הים
הכריש ואריה הים
הקרנף והגורילה
לוטרת הים והנשר
הינשוף והתמנון
הפינגווין והקיווי
הג'ירפה והעצלן
הטיגריס וחיפושית הנמר
הדביבון ודוב הקוטב
הבונה והעכביש
הזאב והבבון
הקנגורו והצפרדע
הניבתן וחזיר היבלות
דוב הגריזלי והקיפוד
ההלודרמית המרירית והירבוע
כבש גדול-הקרניים והאייל האציל
הגירית והארנבון
תחש הנהרות והלמור
פרקים > עונה 2

השימפנזה והצבוע
לווייתן והנמלה
הטרנטולה והחפרפרת
הקרפדה ופיל הים
שועל השלג והגמל
ההיפופוטם והתאו האפריקני
הצרעה והסולה כחולת-הרגל
הראם והאייל הקורא
האיגואנה הימית והקוקייה הרצנית
הביזון וכבש המושק
האורנגאוטן והפוטו
החסידה והמנעלן
סוס הבר והארנבון הגעשי
פרקים > עונה 3

הטיגריס הסיבירי ואייל הצפון
הסרטן והחילזון
הינשוף והצפרדע
הפיל ההודי והאדם
השקנאי והפלמינגו
חזיר היבלות והבבון
העכבר
לטאת הכוח והתנין
האלבטרוס והקוליברי
לווייתן גדול-הסנפיר
קוף העכביש והלמור
דבורת הדבש וצופון
הצרעה והנמלה
זאב הערבות והשועל האדום
עכבר החגבים וההרמין
הדגים
הפיקה וצפיר האלפים
עיטם לבן-הראש
היגואר וצב היבשה
הכפן ודג הסלמון
קוף הקולובוס והסנאי המעופף
העכסן
הקלאו והנקר
לוטרת הענק והחורפן
הנמייה והלבלר
הגורילה והאריה
זינה הנסיכה הלוחמת

| --- | --- |

כתובית הפתיחה
 מבוסס על:  הרקולס: המסעות המופלאים 
 סוגה:  פעולה / הרפתקאות / על-טבעי / פנטזיה / דרמה
 יוצרים:  ג'ון שוליאן   רוברט טאפרט
 שחקנים:  לוסי לולס   רנה או'קונור  
 פסקול:  Xena: Warrior Princess – Original Television Soundtrack 
 ארץ מקור:  ארצות הברית ארצות הברית   ניו זילנד ניו זילנד
 שפות:  אנגלית
 מספר עונות:  6
 מספר פרקים:  134
 הפקה
 מפיק:  סם ריימי 
 מפיקים בפועל:  סם ריימי   רוברט טאפרט   ר. ג'. סטוארט
 חברת הפקה:  Raimi Pictures 
 הפצה:  יוניברסל טלוויז'ן, הולו 
 בעלי תפקידים נוספים:  זואי בל - פעלולנית
 מוזיקה:  ג'וזף לודוקה 
 אורך פרק:  45-48 דקות
 שידור
 רשת שידור:  סינדיקציה
 רשת שידור בישראל:  הערוץ הראשון   ערוץ 3   AXN   סטאר וורלד
 פורמט (תמונה):  SDTV
 תקופת שידור מקורית:  4 בספטמבר 1995 – 18 ביוני 2001
 קישורים חיצוניים
 אתר רשמי
 דף התוכנית ב-IMDb
 
זינה הנסיכה הלוחמת (באנגלית: Xena: Warrior Princess) היא סדרת טלוויזיה אמריקאית מז'אנר הפעולה-על-טבעי-פנטזיה, אשר שודרה במשך שש עונות בין 4 בספטמבר 1995 ל-18 ביוני 2001. המפיקים בפועל של הסדרה הם סם ריימי, רוברט טאפרט ור. ג'יי סטוארט, והיא צולמה בניו זילנד. הסדרה נוצרה כסדרת בת של הרקולס: המסעות המופלאים. הסדרה שודרה בישראל בערוץ הראשון ואחר־כך גם בערוצי הכבלים השונים.
סקירה > סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | הצגת הדמות | 3 | 3 | 13 במרץ 1995 | 8 במאי 1995 |
|  | 1 | 24 | 24 | 4 בספטמבר 1995 | 29 ביולי 1996 |
|  | 2 | 22 | 22 | 30 בספטמבר 1996 | 12 במאי 1997 |
|  | 3 | 22 | 22 | 29 בספטמבר 1997 | 11 במאי 1998 |
|  | 4 | 22 | 22 | 28 בספטמבר 1998 | 17 במאי 1999 |
|  | 5 | 22 | 22 | 27 בספטמבר 1999 | 15 במאי 2000 |
|  | 6 | 22 | 22 | 2 באוקטובר 2000 | 18 ביוני 2001 |
סקירה > עלילת הסדרה

במרכז עלילת הסדרה סיפורה של הלוחמת עתירת המעללים זינה, כשלצידה ידידתה גבּריאל, הנאבקות ביריבים בשר ודם, באלים וביצורים מיתולוגיים, לרוב בהשראת המיתולוגיה היוונית. דמותה של הגיבורה הוצגה תחילה בסדרה "הרקולס: המסעות המופלאים" כלוחמת בעלת עבר מוכתם, המנסה לכפר על חטאיה, ונושא זה שב ועולה בפרקי הסדרה.
עלילת הסדרה מתרחשת, לכאורה, ביוון העתיקה, אך לבושן של הדמויות, התפאורות ואף הסיפור נודדים באופן חופשי בין תקופות, ממלחמת טרויה (שם פוגשות זינה וגבריאל בהומרוס), עבור בשלהי המאה הראשונה לפני ספירת הנוצרים (אז פוגשות הגיבורות ביוליוס קיסר וכלה בימי הביניים (כפי שניתן להקיש מציוד הלחימה והלבוש של רבים מהגיבורים).
במסגרת העלילתית והטמפורנית הרופפת הזו נתנו כותבי הסדרה דרור לדמיונם והציגו בפרקיה השונים ערבוביה של נושאים, כשאפילו נימת הסדרה משתנה באופן תכוף מפרק לפרק. כך, לדוגמה, הוצגו אירועים והרפתקאות בפרק אחד מנקודת מבט דרמטית, ובפרק שלאחריו באופן מבודח, סאטירי או אפילו פארודי. באופן דומה, כמה מהגיבורים הוצגו כלא־יוצלחים בפרקים מסוימים, ואילו באחרים הופיעו כגיבורים ללא חת, המביסים בעצמם צבאות שלמים. לפרקים, חרגו כותבי הסדרה מגבולות הז'אנר באופן מוחלט, כמו בפרק שהיה בפועל מחזמר. במסגרת חופשית זו הצליחו הכותבים לגעת, גם אם בנימה פשטנית וקלילה, בנושאים ובמסרים שונים, דוגמת אחריות האדם למעשיו, חירות האדם, משמעותה של ידידות, נאמנות וכיוצא בזה.
אלמנט בולט מאוד בפרקי הסדרה, שהיה לפרקים גם לסיפור המתמשך העיקרי לאורך העונה, היה המשיכה האירוטית - החד־צדדית בעיקרה - של גבּריאל לזינה. פרקים רבים התמקדו או נגעו בהתקפי הקנאה שחוותה גבּריאל כאשר נקשרו קשרים רומנטיים בין זינה לגברים אחרים, או כאשר התרועעה זו עם נשים אחרות. המשיכה הלסבית בין השתיים נרמזה פעמים רבות מפיהם של גיבורי המשנה בפרקים השונים, אף כי לעולם לא פורשה באופן ברור וגלוי על ידי מי מהן.
דמויות ושחקנים

לצד זינה (בגילומה של לוסי לולס) וגבּריאל (בגילומה של רנה אוקונור), הופיעו בפרקי הסדרה כמה שחקנים ניו־זילנדים ואוסטרלים בתפקיד דמויות חוזרות. בין השאר נאבקה זינה שוב ושוב באל המלחמה היווני ארס (בגילומו של קווין סמית'), כשהיא נעזרת על ידי הלוחם הכושל ג'וקסר (בגילומו של טד ריימי) ומלך הגנבים אוטוליקס (בגילומו של ברוס קמפבל). עוד הופיעו לפרקים בסדרה קווין סורבו בתפקיד הרקולס מסדרת האב, קארל אורבן בתפקיד קופידון/יוליוס קיסר והדסון ליק בתפקיד אויבתה המושבעת של זינה, קליסטו.
הערות שוליים

↑  בשנת 1995, לפני עלייתה לשידור של "זינה הנסיכה הלוחמת", דמותה של זינה הוצגה בעונתה הראשונה של "הרקולס: המסעות המופלאים" (פרקים 9, 12 ו-13).
| --- | --- |
בקרת זהויות :  NLI: 987009950611505171  BnF: cb13514788s (data)  GND: 4528869-0  SELIBR: 223254  VIAF: 177917601   WorldCat (עם VIAF): 177917601
מגע של מלאכים

| --- | --- |

כרזת הסדרה מגע של מלאכים
 סוגה:  דרמה
 יוצרים:  ג'ון מאסוס 
 שחקנים:  רומה דאוני  דלה ריס  ג'ון דאי  ואלרי ברטינלי
 פרסים:  NAACP Image Award for Outstanding Actress in a Drama Series, NAACP Image Award for Outstanding Actress in a Drama Series, NAACP Image Award for Outstanding Actress in a Drama Series, פרס פרס NAACP Image לסדרת הדרמה הטובה ביותר, פרס NAACP Image לשחקנית משנה בסדרת דרמה, NAACP Image Award for Outstanding Actress in a Drama Series, פרס פרס NAACP Image לסדרת הדרמה הטובה ביותר, פרס NAACP Image לשחקנית משנה בסדרת דרמה, NAACP Image Award for Outstanding Actress in a Drama Series, פרס NAACP Image לשחקן המשנה בסדרת דרמה, פרס פרס NAACP Image לסדרת הדרמה הטובה ביותר, NAACP Image Award for Outstanding Actress in a Drama Series, NAACP Image Award for Outstanding Actress in a Drama Series 
 פסקול:  Touched by an Angel: The Album 
 ארץ מקור:  ארצות הברית 
 שפות:  אנגלית 
 מספר עונות:  9 
 מספר פרקים:  212 
 הפקה
 מפיקים בפועל:  מרתה ווילאמס
 הפצה:  King World Productions 
 אתר צילומים:  סולט לייק סיטי 
 מוזיקה:  דלה ריס 
 אורך פרק:  48 דקות
 שידור
 רשת שידור:  CBS
 רשת שידור בישראל:  ערוץ שתיים
 תקופת שידור מקורית:  21 בספטמבר 1994 – 27 באפריל 2003
 קישורים חיצוניים
 www.touched.com
 דף התוכנית ב-IMDb
 
מגע של מלאכים היא סדרת דרמה אמריקאית ששודרה במשך תשע עונות בין 1994–2003. הסדרה עוקבת אחרי מלאכים שנשלחים לעזור לבני אדם בעיתות משבר. הסדרה נוצרה על ידי ג'ון מאסוס והופקה על ידי מרתה ווילאמס. הסדרה שודרה בסי בי אס, ולאחר מכן עברה סינדיקציה לרשתות נוספות.
בישראל שודרה הסדרה בערוץ 2 במשך מספר עונות.
עלילה

הסדרה עוקבת אחרי מוניקה, מלאכית שנשלחת על ידי אלוהים לעולם בני האדם כדי לעזור להם. מוניקה מוגדרת כעובדת שטח (case worker). היא נשלחת לאדם שזקוק לה, משתלבת בחייו בצורה כל שהיא, ולומדת להכיר אותו. במהלך כל פרק הקשיים צפים, ואז ברגעי השבירה מוניקה מתגלה כמלאך ומספרת לאדם שאלוהים אוהב אותו. למוניקה יש מפקחת, טס, שעוזרת לה במשימותיה, ומלמדת אותה כיצד לעזור לאנשים. במהלך העונה שנייה מצטרף לצוות אנדרו שהוא מלאך מוות. הוא מופיע לרוב ברגעים בהם האדם עומד למות ומנחם אותו. שלושתם ביחד עוזרים לאנשים לעבור משברים שונים. לפעמים מצטרפים אליהם מלאכים אחרים כדי לעזור, לפעמים יש גם הופעות של השטן, או של שליחים שלו. בפרקים אלה נוצרת תחרות, בין השטן לבין מוניקה וחבריה. במהלך תשע העונות הסדרה נגעה בהמון נושאים כמו מוות, מחלה, בעיות במשפחה. חלק מהפרקים עוסקים בנושאים שנויים במחלקות כגון הפלות, או מחקר בתאי גזע. בעונות שמינית ותשיעית מצטרפת לקבוצה גלוריה, שהיא מלאכית חדשה, שאלוהים יצר. הסדרה מסתיימת עם קידומה של מוניקה לתפקיד מפקחת, והפרידה של הצוות אחד מהשני. הדגש בסדרה הוא על שתי אמיתות, החשיבות של האמת, ואהבתו האין סופית של האל. אלו הבשורות שמוניקה מעניקה לאנשים שהיא עוזרת להם. בשורות אלה מנחמות אותם.
דמויות

רומה דאוני- מוניקה
דלה ריס- טס
ג'ון דאי- אנדרו (עונה שנייה והלאה)
ואלרי ברטינלי- גלוריה (עונות שמינית ותשיעית)
אלכסיס קרוז- רפאל
פול וינפילד- סם (הארכימלאך)
צ'ראלס רוקט- אדם (מלאך המוות בעונה ראשונה)
רנדי טראוויס- ווין
יסמין גאי- קתלין
בסדרה הופיעו מספר שחקנים אורחים מוכרים, כגון מנדי פטינקין, דייוויד אוגדן סטיירס וג'ון שניידר שהופיעו בתפקיד השטן, סינתיה ניקסון, מריון רוס, מאיה אנג'לו, קירק דאגלס, מליסה ג'ואן הארט, ביל קוסבי רוברט ריצ'רד, פייפר לורי וזאכרי קווינטו כל אחד הופיע בפרק כמשימה של מוניקה. סלין דיון, ומוחמד עלי גילמו את עצמם, אן סינק הופיעו כנגני רחוב, ובפרק מיוחד נגד גזענות, הופיעה כעצמה רוזה פארקס.
הצלחה מסחרית

הסדרה זכתה להצלחה מסחרית. היא נחשבה לסדרה על הרייטינג הגבוה ביותר של רשת CBS. הסדרה והשחקניות בה היו מועמדות 11 פעמדים לפרס אמי לסדרת דרמה. למרות מועמדויות רבות הסדרה מעולם לא זכתה. הביקורות של הסדרה היו ברובם חיוביות.
ראו גם

הדרך לגן העדן
הערות שוליים

↑  "Top TV Shows For 1999-2000 Season". Variety. 6 באוגוסט 2000. נבדק ב-22 במרץ 2010. {{cite news}}:  (עזרה)
↑  IBDM אתר ביקורות עבור הסדרה מגע של מלאכים
| 0 | 1 | 2 |
| --- | --- | --- |
| הקודם: 1996–1997: סמויה בניו יורק | פרס NAACP Image – סדרת הדרמה הטובה ביותר  1998–2000: מגע של מלאכים | הבא: 2001: עיר של מלאכים |
אלי מקביל

| --- | --- |

פתיח הסדרה
 סוגה:  דרמה קומית סוריאליסטי
 יוצרים:  דייוויד אי קלי 
 שחקנים:  קליסטה פלוקהארט קורטני תורן-סמית גרג גרמן ליסה ניקול קרסון ג'יין קרקובסקי וונדה שפרד פורשיה דה רוסי לוסי לו ג'יימס לה גרוס רג'ינה הול ג'וליאנה ניקולסון ג'יימס מרסדן ג'וש הופקינס היידן פנטייר פיטר מאק'ניקול רוברט דאוני ג'וניור גיל בלוז דיאן קנון ג'ון מייקל היגינס ג'ון בון ג'ובי
 פרסים:  פרס פיבודי, פרס גילדת שחקני המסך למשחק מצטיין לאנסמבל שחקנים בסדרת קומדיה, פרס אמי לשחקנית המשנה הטובה ביותר בסדרה קומית, פרס אמי לסדרת הקומדיה הטובה ביותר, פרס אמי לשחקן המשנה הטוב ביותר בסדרה קומית, פרס אמי לסדרת הקומדיה הטובה ביותר, פרס גילדת שחקני המסך למשחק מצטיין לשחקן בסדרת קומדיה, פרס גלובוס הזהב לסדרת הקומדיה או הסדרה המוזיקלית הטובה ביותר, פרס גלובוס הזהב לסדרת הקומדיה או הסדרה המוזיקלית הטובה ביותר, פרס אמי לבידור בפריים טיים לליהוק לסדרת קומדיה, פרסי איגוד מבקרי הטלוויזיה לסדרה החדשה, פרס גילדת שחקני המסך למשחק מצטיין לאנסמבל שחקנים בסדרת קומדיה 
 ארץ מקור:  ארצות הברית 
 שפות:  אנגלית 
 מספר עונות:  5 
 מספר פרקים:  112 
 הפקה
 מפיק:  מייק ליסטו 
 חברת הפקה:  פוקס המאה ה-20 (טלוויזיה) 
 הפצה:  פוקס המאה ה-20 בטלוויזיה, הולו 
 טכניקת צילום:  מצלמה יחידה 
 מוזיקה:  דני לוקס 
 אורך פרק:  45 דקות
 שידור
 רשת שידור:  פוקס 
 תקופת שידור מקורית:  8 בספטמבר 1997 – 20 במאי 2002
 קישורים חיצוניים
 אתר רשמי
 דף התוכנית ב-IMDb
 
אלי מקביל (באנגלית: Ally McBeal) היא סדרת טלוויזיה אמריקאית מסוגת דרמה קומית, שנוצרה על ידי דייוויד אי קלי. הסדרה זכתה לפופולריות ולאורך חמש שנות שידורה זכתה בפרס אמי (בשנת 1999), פרס גילדת שחקני המסך, ופעמיים בפרס גלובוס הזהב (בשנים 1998 ו-1999).
בסדרה מככבת קליסטה פלוקהארט בתפקיד הראשי כעורכת דין צעירה ורווקה, העובדת במשרד עורכי דין בדיוני בשם "קייג' אנד פיש" בבוסטון. הסדרה מתארת התרחשויות דרמטיות והומוריסטיות בחיי האהבה והעבודה שלה, כמו גם של דמויות שונות במשרדה.
הסדרה שודרה במשך כחמש עונות בארצות הברית ברשת Fox, בין השנים 1997 ל-2002. בישראל הסדרה שודרה בערוץ 2, על ידי הזכיינית קשת. בשנת 2005 שודרה הסדרה בערוץ 3 בכבלים.
שחקנים ודמויות

| שם השחקן | שם הדמות | עונות> 1 | עונות> 2 | עונות> 3 | עונות> 4 | עונות> 5 |
| --- | --- | --- | --- | --- | --- | --- |
| קליסטה פלוקהארט | אלי מקביל | ראשי | ראשי | ראשי | ראשי | ראשי |
| גרג גרמן (אנ') | ריצ'רד פיש | ראשי | ראשי | ראשי | ראשי | ראשי |
| ג'יין קרקובסקי | איליין וסל | ראשי | ראשי | ראשי | ראשי | ראשי |
| וונדה שפרד | בתפקיד עצמה |  | ראשי | ראשי | ראשי | ראשי |
| דיאן קנון | ג'ניפר "וויפר" קון | אורח | אורח | אורח |  |  |
| פיטר מאק'ניקול(אנ') | ג'ון קייג' | ראשי | ראשי | ראשי | ראשי | ראשי |
| ליסה ניקול קרסון | רנה ראדיק | ראשי | ראשי | ראשי | ראשי | אורח |
| גיל בלוז | בילי אלן תומאס | ראשי | ראשי | ראשי | אורח | אורח |
| קורטני תורן-סמית | ג'ורג'יה תומאס | ראשי | ראשי | ראשי | אורח | אורח |
| פורשיה דה רוסי | נל פורטר |  | ראשי | ראשי | ראשי | ראשי |
| לוסי לו | לינג וו |  | ראשי | ראשי | ראשי | ראשי |
| ג'יימס לה גרוס | מארק אלברט |  |  |  | אורח |  |
| רוברט דאוני ג'וניור | לארי פול |  |  |  | ראשי |  |
| רג'ינה הול | קורטה ליפ |  |  |  |  | אורח |
| ג'וליאנה ניקולסון | ג'ני שאו |  |  |  |  | ראשי |
| ג'יימס מרסדן | גלן פוי |  |  |  |  | ראשי |
| ג'וש הופקינס | ריימונד מילבורי |  |  |  |  | ראשי |
| ג'ון מייקל היגינס | סטיבן מילטר |  |  |  |  | ראשי |
| היידן פנטייר | מאדי הארינגטון |  |  |  |  | ראשי |
| ג'ון בון ג'ובי | ויקטור מוריסון |  |  |  |  | ראשי |
מערכת אשראי חברתי

ערך זה עוסק במערכת דירוג אשראי סינית. אם התכוונתם לפילוסופיה שפותחה על ידי קליפורד דאגלס, ראו .
מערכת אשראי חברתי (במנדרינית תקנית: 社会信用体系) הוא שמה של מערכת דירוג לאומית שפותחה על ידי ממשלת סין העממית.
עד שנת 2020, היא צפויה לדרג ולהעריך את המוניטין הכלכלי והחברתי של כלל אזרחי ועסקי הרפובליקה העממית של סין. עדיין לא ברור אם המערכת תהיה מערכת משולבת שתכלול דירוג אשראי ורשימות שחורות של בעלי סיכון והאם תנוהל על ידי משרדי ממשלה, חברות פרטיות, או אם זו תהיה מערכת אחת מאוחדת. לא ברור גם אם זו תהיה מערכת רווחה חברתית בעלת דירוג אשראי לכלל האזרחים והעסקים. נכון לאמצע שנת 2018, הוטלו כמה הגבלות על האזרחים, אשר התקשורת הממלכתית תיארה כצעד ראשון לקראת יצירת מערכת אשראי חברתית לאומית. המערכת מהווה צורה של מעקב המוני אשר משתמשת בטכנולוגיית ניתוח נתונים.
המערכת מורכבת ממדדים פיננסיים (תשלום מס הכנסה ופרעון הלוואות), מדדים חברתיים (עבריינות, ציות לחוקי תנועה, התנדבויות וכן הלאה), ומדדי אינטרנט (בעיקר מאפייני גלישה). הדירוג הסופי משפיע על היבטים שונים בחיי הפרט לרבות גישה לשירותי גלישה, גישה למשרות ממשלתיות, למלונות יוקרה והאפשרות לטוס. כל המדדים מאשרים למערכת לקבוע עבור כל אזרח האם הוא ראוי להלוואה, משרה ואף זוגיות.
מטרת הפרויקט, כמוצהר: "לאפשר לאמינים שבינינו להלך בכל מקום תחת השמיים, בעוד שללא אמינים יהיה קשה להלך אפילו צעד אחד".
יישום > תוכנית ליישום בשנים 2014–2020

ב-14 ביוני 2014, מועצת המדינה הסינית פרסמה מתווה למערכת אשראי חברתי לאומי, תחת הכותרת "הודעת מועצת המדינה בדבר הנפקת מתאר תכנון לבניית מערכת אשראי חברתי (2014-2020)". התוכניות מציגות את רצון הממשלה בהקמת מערכת אשראי חברתי שתחל לפעול עד שנת 2020. המטרה היא "להעלות את המודעות ליושרה ורמת האמינות בתוך החברה". המערכת מוצגת כאמצעי מושלם ל"כלכלת השוק הסוציאליסטי" (完善社会主义市场经济体制), כמו גם חיזוק וחידוש המשילות על החברה (加强和创新社会治理). כל מצביע על כך, שהממשלה הסינית רואה במערכת כאמצעי יעיל כדי לווסת את הכלכלה ברמה העסקית וגם ככלי של ממשל כדי לכוון ולשלוט בהתנהגות של אזרחי המדינה.
קווי המתאר מתמקדים בארבעה תחומים: "כנות בענייני הממשלה" (政务诚信), "יושר מסחרי" (商务诚信), "שלמות חברתית" (社会诚信), ו"אמינות משפטית" (司法公信). תוכניות הממשל הסיני כוללות תוכניות להערכת אשראי עבור עסקים הפועלים בסין.
מערכת האשראי החברתי הוא דוגמה לגישה הסינית ל"עיצוב ברמה העליונה" (顶层设计). המערכת מנוהלת על ידי מה שמכונה "הקבוצה המרכזית המובילה להעמקה מקיפה של רפורמות".